- अवैध गैस रिफिलिंग प्लांट पर छापा - Amar Ujala
अवैध गैस रिफिलिंग प्लांट पर छापा
{"_id":"1-42403","slug":"Bareilly-42403-120","type":"story","status":"publish","title_hn":"\u0905\u0935\u0948\u0927 \u0917\u0948\u0938 \u0930\u093f\u092b\u093f\u0932\u093f\u0902\u0917 \u092a\u094d\u0932\u093e\u0902\u091f \u092a\u0930 \u091b\u093e\u092a\u093e","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
बरेली। गैस सिलेंडरों की कालाबाजारी को लेकर आपूर्ति विभाग की ओर से चलाए गए अभियान के तहत आपूर्ति विभाग की टीम ने बहेड़ी क्षेत्र के ख्ेामपुर गांव में औचक छापा मारकर अनाधिकृत तरीके से संचालित गैस रिफिलिंग प्लांट पकड़ लिया। छापामार कार्रवाई कर रही विभागीय टीम ने मौके से पांच गैस सिलेंडर जब्त करने के साथ ही गैस रिफिलिंग करने वाली पांच मशीनें, तराजू व कई बाट जब्त कर दिया। जिला आपूर्ति अधिकारी ने विभागीय कार्रवाई से डीएम को अवगत कराया है। डीएस ने प्लांट संचालक के खिलाफ मुकदमा दर्ज कराने का आदेश दिया है।
गौरतलब है कि रसोई गैस सिलेंडरों की कालाबाजारी को लेकर जिला आपूूर्ति अधिकारी की अगुवाई में जांच अभियान चलाया जा रहा है। इसी अभियान के तहत विभागीय टीम ने बहेड़ी क्षेत्र के खेमपुर गांव में औचक छापा मारकर अनाधिकृत तरीके से संचालित स्माल गैस रिफिलिंग प्लांट पकड़ लिया। विभागीय टीम ने छापामार कार्रवाई के दौरान मौके से पांच गैस सिलेंडर, पांच गैस रिफिलिंग मशीन, भारी मात्रा में बाट, तराजू समेत कई अन्य चीजें बरामद की। छापामार कार्रवाई को लेकर गांव में अफरा-तफरी का भी माहौल रहा। जिला आपूर्ति अधिकारी केएल तिवारी ने बताया कि कार्रवाई की जानकारी डीएम को दे दी गई है। डीएम ने आरोपी के खिलाफ मुकदमा दर्ज कराने का आदेश दिया है। आरोपी संचालक झम्मनलाल कश्यप के खिलाफ मुकदमा दर्ज कराया गया है।
सड़कों पर खुलेआम बेचे जा रहे गैस सिलेंडर
गैस सिलेंडर की कालाबाजारी को लेकर विभागीय अधिकारियों की ओर से बेशक अभियान चलाया जा रहा हो लेकिन सिलेंडरों की कालाबाजारी करने वालों पर इसका कोई खौफ नहंी है। शहर की किसी भी सड़क पर निकल जाइए तो बगैर किसी कागजात के गैस सिलेंडर मिल जाएगा। यह बात और है कि गैस सिलेेंडर हासिल करने के लिए किसी को भी अतिरिक्त भुगतान करना होगा।
विभागीय स्तर पर की गई अब तक की कार्रवाई में 48 गैस सिलेंडर जब्त करने के साथ ही 108 छापामार कार्रवाई की गई है। इस दौरान 315 वाहनों की भी जांच पड़ताल की गई है। गैस सिलेंडरों की कालाबाजारी को लेकर एजेंसी संचालकों पर भी शिकंजा कसा जा रहा है। इस संबंध में एजेंसी संचालकों को कड़े दिशा निर्देश भी जारी किए जा चुके हैं।-अधिकारी तिवारी, जिला आपूर्ति
illegal gas riphiling plant